ตอนนี้อายุ30ปีแล้วค่ะ มีอาการปวดขา ปวดข้อเท้าตลอด ตอนกลางคืนต้องตื่นมากลางดึกตลอด นอนไม่หลับ ยกเท้าวางบนน ขึ้นสูงก็แล้ว ออกกำลังกายอาทิตย์ละ 2-3 ครั้ง เพื่อบรรเทาอาการ แต่ก็ยังปวดข้อเท้า ปวดขาตลอดค่ะ บางวันก็นวดเอง แต่อาการมันก็ไม่ดีขึ้น ควรทำอย่างไรดีคะ
สวัสดีคะอาการปวดข้อเท้า อาจจะต้องมาดูว่ามีประวัติอื่นๆ ร่วมด้วยหรือไม่ค่ะ เช่นประวัติการบาดเจ็บ หรือ ประวัติน้ำหนักตัว ประวัติโรคร่วม เช่น เคยมีเรื่องของข้ออักเสบร่วมด้วยหรือไม่ค่ะ การเล่นกีฬาถ้ามีประวัติเรื่องการบาดเจ็บคงต้องมาตรวจสอบดูว่ายังมีปัญหาอีกหรือไม่ค่ะ เนื่องจากบางครั้งอาจจะมีเรื่องของกระดูกหักที่เป็นการหักแบบกระดูกไม่เคลื่อนทำให้อาจจะมองไม่ชัดในบางครั้งหรือ อาจจะมีการติดเองของกระดูกไปแล้วแต่ยังอาจจะมีเรื่องของการปวดได้ค่ะเอ็นข้อเท้าอักเสบ ส่วนใหญ่มักจะเกิดจากการที่มีการกดทับการเสียดสีของข้อ หรือ การสวมรองเท้าที่คับเกินไป หรือรองเท้าส้นสูงที่ทำให้มีการเกร็งหรืออักเสบของเส้นเอ็นและกล้ามเนื้อได้ค่ะถุงหุ้มน้ำที่ข้ออักเสบปรกติแล้วการปวดจะปวดในช่วงกลางคืนเป็นส่วนใหญ่ค่ะ เนื่องจากว่าเส้นเลือดที่จะมาเลี้ยงจะลดน้อยลงเนื่องจากอากาศที่เย็นกว่าทำให้รู้สึกได้ในเวลากลางคืนมากกกว่าค่ะที่สำคัญที่สุดตอนนี้ควรที่จะรับการตรวจเพิ่มเติมค่ะ ไม่แนะนำเรื่องของการนวดในขณะนี้ค่ะ ควรปรึกษาแพทย์ศัลยกรรมกระดูกและข้อค่ะ